

Ελληνική Δημοκρατία

Νομός Χίου

Δήμος Χίου Αρ. Πρωτ.: 25082

Τμήμα Προμηθειών & Αποθήκης Ημερομηνία: 26-08-2016

Κανάρη 18, ΤΚ 82131, Χίος

Πληροφορίες: Φαφαλιός Α.

Τηλέφωνο: 2271351702-713

Φαξ: 2271351721

e-mail: promithies@chios.gov.gr

**Π Ε Ρ Ι Λ Η Ψ Η Δ Ι Α Κ Η Ρ Υ Ξ Η Σ**

Ο Δήμαρχος Χίου προκηρύσσει ηλεκτρονικό ανοιχτό διεθνή διαγωνισμό με κριτήριο κατακύρωσης τη χαμηλότερη προσφορά για το σύνολο των ειδών της ΟΜΑΔΑΣ ***Α Τροφίμων*** *ή* ***Β Είδη Βασικής Υλικής Συνδρομής*** και με το μεγαλύτερο ποσοστό έκπτωσης επί τοις εκατό (%) επί της εκάστοτε διαμορφούμενης, μέσης λιανικής τιμής πώλησης έκαστου είδους για το σύνολο των ειδών της ΟΜΑΔΑΣ ***Γ Κρεοπωλείου*** *ή* ***Δ Οπωροπωλείου*** και μόνο για το ***είδος* *Ελαιολάδου*** (*της ομάδας των τροφίμων*), για την προμήθεια με τίτλο **«Προμήθεια ειδών τροφίμων και βασικής υλικής συνδρομής (ΤΕΒΑ).»**.

Συνολικής προϋπολογισθείσας δαπάνης **206.211,29** **ευρώ** συμπεριλαμβανομένου του νόμιμου Φ.Π.Α.

Οι ενδιαφερόμενοι μπορούν να υποβάλλουν προσφορά για μία ή περισσότερες «ομάδες», για το σύνολο όμως των ειδών κάθε ομάδας που επιθυμούν να συμμετάσχουν. Απόρριψη ενός ή περισσοτέρων ειδών μιας ομάδας επιφέρει αυτόματα την απόρριψη της προσφοράς του διαγωνιζόμενου.

Ο διαγωνισμός με **Α/Α Συστήματος 27453** θα διεξαχθεί αποκλειστικά με χρήση της ηλεκτρονικής πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) μέσω της διαδικτυακής πύλης [www.promitheus.gov.gr](http://www.promitheus.gov.gr) με καταληκτική ημερομηνία υποβολής προσφορών την **06η Οκτωβρίου** ημέρα **Πέμπτη** **2016** και ώρα **17:00**.

Για τη συμμετοχή στο διαγωνισμό υποβάλλεται μαζί με την προσφορά εγγύηση συμμετοχής, για ποσό που αντιστοιχεί σε ποσοστό 2% της προϋπολογισθείσας δαπάνης, χωρίς τον Φ.Π.Α. *(αναλυτικά στο Άρθρο 6 της διακήρυξης)*

Τα απαιτούμενα δικαιολογητικά για την υποβολή της προσφοράς αναλυτικά αναφέρονται στο Άρθρο 10 της σχετικής διακήρυξης. Πληροφορίες δίδονται από τον Δήμο Χίου, κατά τις εργάσιμες ημέρες και ώρες στο Γραφείο Προμηθειών & Αποθήκης του Δήμου, Κανάρη 18, στα τηλ. 2271351702 και 2271351713, fax 2271351721.

Τεύχη δημοπράτησης υπάρχουν και αναρτημένα σε ηλεκτρονική μορφή στο διαδίκτυο στη διεύθυνση [www.chioscity.gr](http://www.chioscity.gr) (προκηρύξεις).

Ο ΔΗΜΑΡΧΟΣ ΧΙΟΥ

ΕΜΜΑΝΟΥΗΛ ΒΟΥΡΝΟΥΣ